Den Vest-Sjællandske Avis, 1816-09-17
Rigsadelen pranger med glimrende Titler og derer ingen Mangel paa Prindser, Grever og Baroner; blandt Feldmarskalkerne er ogsaa en Prinds Eugen. Lykkes det Jnsurgenterne i de spanske Colonier, at drive deres Planer igiennem og at opkaste sig til uafhængige Stater, hvortil det tegner, især i Mexico; og skulde de franske Officierer, som søge at faae Jndflydelse hos dem, ikke formaae at drive det igiennem, at Joseph Buonaparte eengang i Tiden bliver Mexicos Keiser, saa vil den nye Verden udmærke sig ved, at blive en Skueplads for Friestater. Desto mærkværdigere vil de to Kongeriger blive, som allerede har dannet sig paa hiin Side af Oceanet; de sorte franskes i Vestindien, og det portugisisk brasilianske i Sydamerica. Det er forhen bemærket, at det ikke kan være denne nye Kongestat kiært, at være beliggende imellem lutter krigerske Republiker. Dette giver sig ogsaa tilkiende af de brasilianske Avisers Jndhold, da de slet ikke omtale de Uroligheder, som finde Sted i de spanske Colonier, formodentlig for at ikke denne sværmende Frieheds Aand skal udbredes iblandt Brasiliens Jndvaanere; (af den Avis, som udkommer i Bahia, under Navn af: "Brasiliens gyldne Tidsalder har man faaet No. 141 for dette Aar) og det sees især allerbedst af, at den portugisiske Expedition imod Monteviden, nord for Platafloden, er afseilet med 5000 Mand Tropper ombord, for at erobre denne Stad, hvor en General Artigas kommanderer der besidder et talrigt Cavallerie) som har ofte plyndret paa det brasilianske Distrikt, og som Regieringen i Buenos Ayres selv skal ikke være tilfreds med, fordi han vil giøre sig uafhængig af den. Expeditionen havde Uheld ved sin første Udseiling; Skibene bleve overfaldne af en Storm, og leed meget deraf da de ere gamle, og det vigtigste Skib, som var forsynet med Levnetsmidler og Munition for Tropperne blev nødt til at vende tilbage til Rio Janeiro. De øvrige Skibe seilede fort og toge ved Øen St. Catharina 1500 Mand ombord, men de ville dog neppe kunne udrette noget, førend det tilbageblevne Skib kan komme med dem. Efter Breve fra Buenos Ayres af 3 Juni, mærkes ikke noget til, at Regieringen vil foretage sig en Udrustning mod General Artigas; hvilket man havde udbredt i Rio Janeiro. Foruden denne Expedition til Søes marscherer en ligesaa stærk Armee til Lands mod denne Usurpateur, mod disse Armeer kan han blot stille 6000 Mand Cavallerie, men som ere vel bevæbnede og vante til et omstreifende Liv. De engelske Journalister formode at Regieringen i Buenos Ayres, ikke vil hielpe den brasilianske Armee imod ham, af Frygt for at Kongen af Brasilien skal siden søge at erobre deres Land, for det første gaaer ikke hans Foretagender ud paa at angribe Republiken selv. Man er nysgierrig for at see hvorledes England vil forholde sig ved denne nye Krig, for 5 Aar siden afholdt det den portugisiske General Souza fra at hielpe Spanierne i Staden Monteviden, da den laae angrebet af Republiken Buenos Ayres Tropper; men Venskabet er nu kjølnet imellem den engelske Regiering og Hoffet i Brasilien, og hiin har ikke for Tiden nogen Minister i Rio Janeiro, den første Kulde imellem disse Hoffer viiste sig, da Prinds-Regenten af Brasilien afslog at lade den kongelige Familie bringe tilbage til Europa ved en engelsk Eskadre. Og man troer, at det var et Misgreb af den engelske Regiering, at det tilraadte det portugisiske Hof at tage Sæde i Sydamerica; tii derved dannes en stor Magt i Sydamerica, som selv kan blive farlig for Englands Besiddelser i Asien og Africa, og hvorved Portugal let kan løsrives fra dets Jndflydelse; især om Hoffet i Brasilien vil følge AbbeRainals Raad for at blive en stor Magt ved at stifte et mægtigt Rige paa Jordens vestlige Halvkugle, og det skulde være sandt, hvad det mumles om, at der skulde være sluttet en hemmelig Tractat imellem Spanien og Brasilien, i Følge hvilken denne Magt afstaaer til hiin Portugat med Azorerne, Madera og det grønne Forbiergs Øer, imod at faae igien Buenos Ayres, Chilli, Peru og Philippinerne. Er det fandt, saa er det een af de vigtigste Begivenheder, Historien kiender. Saameget er vist, at den portugisiske Minister har meldet Kongen af Spanien i Guadelarara, at begge de brasilianske Prindsesser kunne snart forventes til Spanien. Brasilien er næsten 100000 Qvadrat Mile stor, og altsaa over 8te Gange større end det nærværende Frankerige, men det er kun beboet ved Kysterne, har kun 2 1/2 Million Jndvaanere; men kan i Tiden ved sin Størrelse og Frugtbarhed rumme og underholde over 300 Millioner. Den nærværende Konge af Brasilien, Johannes den Vi, er 49 Aar gammel, har forestaaet Regieringen under sin Moders Sindsygdom siden den 15 Julii 1799 og er formælet med en spansk Jnfantinde.